Verbly jou in die Here
Vanuit die tronk skryf Paulus aan die gemeente in Filippi: "Verbly julle altyd in die Here; ek herhaal: Verbly julle! Laat julle vriendelikheid aan alle mense bekend word. Die Here is naby" (Filippense 4:4 en 5).
Die een wat sy vreugde in Jesus Christus vind en begryp dat God naby is, is 'n vriendelike mens. So iemand laat nie toe dat die omstandighede van die tyd hierdie vrug van die Gees aantas nie.
Moet nie toelaat dat die gebeure in ons samelewing jou lei om ongeskik te wees met of teenoor ander nie. Moet nie dat dit jou vreugde steel nie, want dit verander nie Jesus se teenwoordigheid in jou lewe nie. ​
​Die gordyn tussen die ewigheid en die huidige tyd word vir Johannes oopgemaak in Openbaring. Die Gees lei hom om 'n skrefie van die toekoms te sien. Wat Johannes sien, is die hele skepping wat God aanbid.
Elke knie is gebuig en elke mond getuig dat Jesus Christus die koning is (Filippense 2:9-11). Dit is meer as net troos, dit is 'n vaste verwagting van waarheen die heelal op pad is.
Sien jy ook met jou hele wese uit daarna? Sien jy ook uit om God se volle teenwoordigheid te ervaar.
Omdat ons weet wat op pad is, kan ons nou met 'n lied in ons hart leef:
tot in alle ewigheid" (Openbaring 5:13).
​Ons damme is leeg, ons politiek is deurmekaar, ons strate brand en ons studente is moedeloos.
Die vraag waarmee ons worstel, is: hoe ver nog?
Dit wat jy oor die toekoms glo, bepaal hoe jy vandag reageer. Glo wat God sê oor die toekoms. Sien raak dat daar 'n groter realiteit is as die chaos van nou.
Alles draai om geloofsperspektief:
Ons weet dat, wanneer ons aardse woning wat maar 'n tent is, afgebreek word, ons 'n vaste gebou in die hemel het. Dit is 'n woning wat nie deur mense gemaak is nie, maar deur God, en dit bly ewig staan ... Maar, of ons hier woon of daar woon, ons het net een wens, en dit is om te lewe soos Hy dit wil (2 Korintiërs 5:1 en 9).